CELEX: 32013D0404
Language: ro
Date: 2013-07-25 00:00:00
Title: 2013/404/UE: Decizia de punere în aplicare a Comisiei din 25 iulie 2013 de autorizare a Germaniei să interzică pe teritoriul său comercializarea anumitor soiuri de cânepă incluse în Catalogul comun al soiurilor de plante agricole, în conformitate cu Directiva 2002/53/CE a Consiliului [notificat cu numărul C(2013) 4702]

27.7.2013   
            
            
               RO
            
            
               Jurnalul Oficial al Uniunii Europene
            
            
               L 202/33
            
         DECIZIA DE PUNERE ÎN APLICARE A COMISIEI
   din 25 iulie 2013
   de autorizare a Germaniei să interzică pe teritoriul său comercializarea anumitor soiuri de cânepă incluse în Catalogul comun al soiurilor de plante agricole, în conformitate cu Directiva 2002/53/CE a Consiliului
   [notificat cu numărul C(2013) 4702]
   (Numai textul în limba germană este autentic)
   (2013/404/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole (1), în special articolul 18,
   întrucât:
   
               (1)
            
            
               În conformitate cu Directiva 2002/53/CE, Comisia a publicat anumite soiuri de cânepă în seria C din Jurnalul Oficial al Uniunii Europene, în cadrul Catalogului comun al soiurilor de plante agricole.
            
         
               (2)
            
            
               Regulamentul (CE) nr. 73/2009 al Consiliului (2) prevede, la articolul 39, că, pentru a preveni acordarea de ajutor pentru culturile ilegale, suprafețele utilizate pentru producția de cânepă sunt eligibile doar în cazul în care conținutul de tetrahidrocanabinol din soiurile utilizate nu depășește 0,2 %.
            
         
               (3)
            
            
               Regulamentul (CE) nr. 1122/2009 al Comisiei (3) stabilește, la articolul 40 alineatul (3), că, în cazul în care, în cel de al doilea an, media tuturor eșantioanelor dintr-un soi dat de cânepă depășește conținutul de tetrahidrocanabinol prevăzut în Regulamentul (CE) nr. 73/2009, statul membru în cauză solicită autorizarea de a interzice comercializarea soiului respectiv în conformitate cu Directiva 2002/53/CE.
            
         
               (4)
            
            
               La 15 noiembrie 2012, Comisia a primit o cerere din partea Germaniei de autorizare a interzicerii comercializării soiurilor de cânepă Bialobrzeskie și Carmagnola, deoarece, pentru al doilea an consecutiv, conținutul de tetrahidrocanabinol al acestora a depășit procentul autorizat de 0,2 %.
            
         
               (5)
            
            
               Pe această bază, cererea înaintată de Germania ar trebui acceptată.
            
         
               (6)
            
            
               Pentru a permite Comisiei să informeze celelalte state membre și să actualizeze Catalogul comun al soiurilor de plante agricole, Germania ar trebui să aibă obligația de a informa Comisia cu privire la data de la care va face uz de autorizarea acordată prin prezenta decizie.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru semințe și material de înmulțire agricol, horticol și forestier,
            
         ADOPTĂ PREZENTA DECIZIE:
   Articolul 1
   Germania este autorizată să interzică, în orice parte a teritoriului său, comercializarea soiurilor de cânepă Bialobrzeskie și Carmagnola.
   Articolul 2
   Germania informează Comisia cu privire la data de la care va face uz de autorizația prevăzută la articolul 1.
   Articolul 3
   Prezenta decizie se adresează Republicii Federale Germania.
   
      Adoptată la Bruxelles, 25 iulie 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 193, 20.7.2002, p. 1.
   
      (2)  Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori (JO L 30, 31.1.2009, p. 16).
   
      (3)  Regulamentul (CE) nr. 1122/2009 al Comisiei din 30 noiembrie 2009 de stabilire a normelor de aplicare a Regulamentului (CE) nr. 73/2009 al Consiliului (JO L 316, 2.12.2009, p. 65).